Forvertsavtale

Oppdretter: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Forvert: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hundens navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovenstående parter forplikter seg til å følge de til enhver tid gjeldende regler og retningslinjer for Norsk Cavalierklubb.

**Forvert:**

Forverten overtar hunden og skal fra denne dag ha den i sin varetekt og behandle den som sin egen. Daglige utgifter ved hundeholdet, så som vaksine, veterinære utgifter, for, utstyr etc. betales av forvert.

Forvert forplikter seg til å varsle oppdretter umiddelbart ved begynnelsen av hver løpetid.

**Oppdretter:**

Oppdretter forplikter seg til å betale veterinærutgifter for Norsk Cavalierklubb’s helsesjekker for avl slik som øyenlysning, hjerte /patella og DNA for EF og CC. Samt utgifter med parring, fødsel, stell av valper, og registrering.

Oppdretter forplikter seg i god tid å informere forvert om når tispen skal parres.

Oppdretter har rett til …… antall kull (2 for tispe og 6 for hannhund anbefales av NKK) med minst en levende valp pr. kull som oppnår 8 uker alder.

Dersom forvert tar seg av valpene gis en godtgjørelse på kr. ……. pr. valp.

Oppdretter og forvert kan fritt stille ut hunden mot selv å betale utgiftene.

Leverer hunden for parring: (sett kryss)

Forvert …   Oppdretter …

Hunden forsikres av: (sett kryss)

Forvert … Oppdretter …

Ved utbetaling av veterinærforsikring skal forsikringssum tilfalle den som dekker gjeldende utgift hos veterinæren.

Livsforsikring må tegnes av den som eier hunden. En eventuell utbetaling vil tilfalle forsikringstakeren i sin helhet. Dersom oppdretter og forvert ønsker en annen fordeling av årspremie og utbetaling av erstatningsbeløp, må dette reguleres gjennom en separat avtale mellom forvert og oppdretter.

**Avtalen opphører**

Eierrettighetene og øvrige rettigheter overføres til forvert når ovenstående vilkår er oppfylt,

eller senest når hunden oppnår .............. års alder (6 år for tispe og 7 år for hannhund er anbefalt av NKK). Hunden omregistreres til forvert og dette betales av Oppdretter ……. Forvert ……

Dersom oppdretter ikke ønsker å bruke hunden i avl, overføres hunden til forvert. Ved en eventuell pris for hunden, avtales dette mellom oppdretter og forvert ved avtalens inngåelse.

**Generelt om forvertavtaler**

En forvertavtale innebærer at forverten overtar hunden uten betaling, mens oppdretteren forbeholder seg eiendomsretten inntil hunden har hatt et avtalt antall kull/valper/paringer- eventuelt nådd en avtalt alder. Når betingelsene er oppfylt overføres eiendomsretten til forverten og avtalen opphører. Dersom valpekjøper betaler hele eller deler av kjøpesummen er det ikke å regne som en forvertsavtale men som et sameie, og vanlig kjøpsavtale benyttes.

Hensikten med forvertavtaler kan være mange. Det vanligste er at avtalene gjør det mulig for oppdrettere å holde flere avlsdyr enn det boforholdene gjør mulig, mens forverten får holde hund uten de økonomiske utleggene et kjøp ofte medfører.

Det må understrekes at forvertavtalen er en gjensidig bindende kontrakt. Istedenfor å betale en kontant kjøpesum, forplikter forverten seg til å gi oppdretteren rett til å hente hunden til utstillinger og prøver, og å gi fra seg hunden under valpingen og i tiden etterpå. Til gjengjeld får fôrverten eiendomsrett til hunden når avtalen er avsluttet.

Forvertavtaler har dessverre i mange tilfeller ledet til vanskeligheter. Grunnene er mange, men det kan særlig fremheves at det som oftest gjelder et langvarig avtaleforhold, og det kan lett oppstå gnisninger mellom partene i forbindelse med at hunden skal stilles ut eller pares.

Forverten kan lett la seg blinde av den øyeblikkelige fordel ved å slippe å betale ordinær kjøpesum for en valp, og ikke i tilstrekkelig grad ser konsekvensene av de plikter man til gjengjeld tar på seg. Oppdretteren på sin side kan ha lett for å overvurdere verdien av at de frafaller kravet på kontant kjøpesum, og kan stille urimelige krav overfor forverten.

Norsk Cavalier Klubb vil på det sterkeste advare mot åpenbart urimelige bestemmelser, og vil også sterkt understreke viktigheten av at det inngås skriftlige avtaler. Slike avtaler er juridisk sett kompliserte, og det er viktig at alle vilkår i avtalen presiseres skriftlig, slik at det er minst mulig sjanse for at man i ettertid blir uenig om hva som er avtalt.

I en standardavtale er det ikke mulig å ta med alle aktuelle forhold, og man står fritt til å inngå tilleggsavtaler. Det kan inngås en hvilken som helst avtale, men det advares mot åpenbart urimelige bestemmelser. Det understrekes at betingelsene må være avtalt skriftlig på forhånd. Endringer i ettertid må være skriftlige og akseptert av begge parter.

Norsk Cavalier Klubb har ikke myndighet til å gripe inn i en kontrakt, og har ikke noe ansvar i forholdet mellom oppdretter og forverten. Eventuelle tvister mellom partene er NCK uvedkommende.

Begge parter er innforstått med vilkårene.

Avtalen undertegnes i to eksemplarer, hvorav partene beholder ett eksemplar hver.

UNDERSKRIFTER:

Dato/sted Dato/sted

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oppdretter Forvert

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_